IX. Xa taskujnin natakgalhi lakchanat aktum xapupitsi nemà xa makuany litlajanit tumin xa la anta niku skuja nema paktanukgo la wan nak litakalhkayawan tatsokgni.
a) Aktum katilankga litalhkatayan, nemá xlikaxtlaway xa puxokgonanin xa litaskujnanin, xa xmalana taskujut chu mapaksina, nawilikan nikulá na mapupitsi tumin nakamaxkikan xa skujnanin.|b) Xla katilankga litalhkatayan lhawakan litaputsan chu nalikakxilhkan nemà xtalakaskinkan xpalakata nakatsini nikulá lama xa lilakgtaxtumin nak lilakgatum pulatamatni. Nuchuna natitiyacha xa tapuwan nak maklakaskin xlakata tlan natlaway xa litatlawanin xalilankaxtlawan nak lilakatum pulatamatni, xtapuwan xlimininin nemà natakgalhi xa tuminin chu xatalákaskin nalimakikancha tumin.|c) Piwa xakatilankga litalhkatayan tlan nalikxilhkan nikunlá xa porcentaje nema likaxwilikan akxni wi sastilitakgalhtawakga ixlitaputsan nemà xlikanajlay.|d) Xla litapakgsin tlan nawan pala ni matlani xa talimakantaxtin namapapitsy xamaklakaskinka xa laklankga puchalhkatni nemá sasti xkaxtlawanit ni xlilhuwa chu lipalhkan xa katananin namá xa taskujut xaliputsay chu xa tunú taskujut akxni nalikanajlay ixlilat chu nikunla wi tu xkgalhi.|e) Pala nawaná nikunla xalitlajin xla katunu lankga puchalhkatni natiliyacha xla xkilhtsukut nikunla naxokgoy xa ixlisakuan chuna talhkay la wan chu talakaskin nak litapakg'sin xa lixokgon xa lisakua. Xa litaskujnanin tlan makaminchá nak pumapaksin aná niku kilhchani xla ixpumakgamakgtayan mapakgsina pukina chuxlitapawat kapulhuwa, nema ni xliminini la nemà xlikxilha jaé natlawa la xla la wan nak tapakgsin;|f) Xla lakchanat xa liskujnanin tlan napaktanú nak xamaklakaskin tumin jaé ni limakuan naakpuxkunan usu na akpulhkawilinan xa puskujni.